Rotlhe re tlhoka go kgothadiwa, segolobogolo fa re gola. Morutabana mongwe e bong Timothy Evans a re: “Fela jaaka dimela di tlhoka metsi, bana . . . le bone ba tlhoka go kgothadiwa. Fa ngwana a kgothadiwa ka metlha, seo se dira gore a ikutlwe a le botlhokwa e bile a ratiwa.” Mme re tshela mo dinakong tse di thata. Batho ba ikakanyetsa ba le bosi, ga ba ratane e bile ga ba kgothatse ba bangwe. (2 Tim. 3:1-5) Satane Diabolo o batla go re kgoba marapo ka gonne o a itse gore fa re kgobegile marapo, re tla koafala e bile kamano ya rona le Jehofa e ka senyega. Satane o ne a dirisa masetlapelo le ditatofatso go leka go kgoba Jobe marapo, mme leano leo le le bosula le ile la itaya sefololetse. (Jobe 2:3; 22:3; 27:5) Re ka kgona go emelana le Diabolo ka go kgothatsa ba malapa a rona le bakaulengwe le bokgaitsadi ba rona. Seno se tla dira gore magae a rona le Diholo tsa rona tsa Bogosi e nne mafelo a mo go one re ikutlwang re itumetse e bile re sireletsegile. w16.11 1:4, 6